പ്രമുഖ മലയാളം വ്ലോഗര്മാരായ ഇ ബുള് ജെറ്റ് സഹോദരങ്ങളെ പൊലീസ് കസ്റ്റഡിയിലെടുത്തു നടപടി ആര്ടിഒ ഓഫീസില് സംഘര്ഷമുണ്ടാക്കിയെന്ന പരാതിയില് കണ്ണൂര്: പ്രമുഖ മലയാളം വ്ലോഗര്മാരായ ഇ ബുള് ജെറ്റ് സഹോദരങ്ങളെ പൊലീസ് കസ്റ്റഡിയിലെടുത്തു. കണ്ണൂര് സ്വദേശികളായ എബിന്, ലിബിന് എന്നിവരെയാണ് കളക്ടറേറ്റിലെ ആര്ടിഒ ഓഫീസില് സംഘര്ഷമുണ്ടാക്കിയെന്ന പരാതിയെ തുടര്ന്ന് പൊലീസ് കസ്റ്റഡിയിലെടുത്തത്. അള്ട്ടറേഷനുമായി ബന്ധപ്പെട്ട് കഴിഞ്ഞ ദിവസം ഇവരുടെ വാന് കണ്ണൂര് ആര്ടിഒ ഉദ്യോഗസ്ഥര് കസ്റ്റഡിയിലെടുത്തിരുന്നു. ഇതുമായി തുടര് നടപടികള്ക്കായി ഇവരോട് ഇന്ന് രാവിലെ ഓഫീസില് ഹാജരാവാനും ആവശ്യപ്പെട്ടിരുന്നു. തുടര്ന്ന് ഇന്ന് രാവിലെ ഇരുവരും എത്തിയതിന് പിന്നാലെയാണ് സംഘര്ഷമുണ്ടായത്. വാന് ആര്ടിഒ കസ്റ്റഡിയില് എടുത്ത കാര്യം ഇവര് സാമൂഹ്യ മാധ്യമങ്ങളില് വീഡിയോയായി പങ്കുവച്ചിരുന്നു. ഇതേ തുടര്ന്ന് ഇവരുടെ ആരാധകരായ നിരവധി ചെറുപ്പക്കാര് കണ്ണൂര് ആര്ടിഒ ഓഫീസിലേക്ക് എത്തി. ഒടുവില് വ്ലോഗര്മാരും ഉദ്യോഗസ്ഥരും തമ്മില് വാക്ക് തര്ക്കമാവുകയും തുടര്ന്ന് കണ്ണൂര് ടൗണ് പൊലീസ് സ്ഥലത്ത് എത്തി ഇരുവരേയും കസ്റ്റഡിയിലെടുക്കുകയുമായിരുന്നു.